B52 ตั้ง “เอ็ม ควอลิตี้ ฟาร์มา” ลุยธุรกิจผลิต-จำหน่ายผลิตภัณฑ์เสริมอาหาร
บอร์ด B52 ไฟเขียวตั้ง “เอ็ม ควอลิตี้ ฟาร์มา” เพื่อต่อยอดธุรกิจผลิต-จัดจำหน่ายผลิตภัณฑ์เสริมอาหาร
บอร์ด B52 ไฟเขียวตั้ง “เอ็ม ควอลิตี้ ฟาร์มา” เพื่อต่อยอดธุรกิจผลิต-จัดจำหน่ายผลิตภัณฑ์เสริมอาหาร
8 ธ.ค. 2564

บริษัท บี-52 แคปปิตอล จำกัด (มหาชน) หรือ B52 เปิดเผยว่า ที่ประชุมคณะกรรมการบริษัท ครั้งที่ 12/2564 มีมติอนุมัติให้บริษัท เอ็ม ควอลิตี้ โปรดักท์ จำกัด (MQP) ซึ่งเป็นบริษัทย่อย ลงทุนในบริษัทที่จะจัดตั้งใหม่ คือ บริษัท เอ็ม ควอลิตี้ ฟาร์มา จำกัด (MQPH) เพื่อผลิตและหรือจัดจำหน่ายผลิตภัณฑ์ หรือสินค้าที่เกี่ยวข้องกับผลิตภัณฑ์เสริมอาหาร ยา เวชภัณฑ์ สุขภาพ ความงาม และ ผลิตภัณฑ์อื่น ๆ ด้วยทุนจดทะเบียน 75,000 บาท ประกอบด้วยหุ้นสามัญ 7,500 หุ้น มูลค่าที่ตราไว้หุ้นละ 10 บาท โดย MQP  ถือหุ้น 100% มูลค่าเงินลงทุน 75,000 บาท
ทั้งนี้การจัดตั้งบริษัทใหม่เพื่อต่อยอดทางธุรกิจไปยังธุรกิจผลิตและหรือจัดจำหน่ายผลิตภัณฑ์ หรือสินค้าที่เกี่ยวข้องกับผลิตภัณฑ์เสริมอาหาร ยา เวชภัณฑ์ สุขภาพ ความงาม และผลิตภัณฑ์อื่น ๆ
 